ג'ורג'ו למברטי

ביוגרפיה

ג'ורג'ו למברטי נולד בברשה, שבלומברדיה. הוא החל לשחות בגיל 6, לאחר המלצת רופאיו שרצו לחזק את גופו החלש והשברירי. הוא התאמן תחת הדרכתו של פייטרו סנטי במועדון השחייה לאונסה. בשנת 1986 הוא זכה בפעם הראשונה באליפות איטליה בשחייה. 
באליפות העולם בשחייה שנערכה במדריד, ספרד בשנת 1986 סיים למברטי במקום שמיני במשחה שליחים 4x200 מטר חופשי בתוצאה של 7:33.44 דקות, במקום 16 במשחה ל-200 מטר חופשי בתוצאה של 1:52.28 דקות ובמקום 26 במשחה ל-100 מטר חופשי בתוצאה של 51.71 שניות. 
לאחר מכן עבר למברטי להתאמן תחת הדרכתו של אלברטו קסטנטי.
באליפות אירופה בשחייה שנערכה בשטרסבורג, צרפת בשנת 1987 זכה למברטי במדליית כסף במשחה ל-200 מטר חופשי בתוצאה של 1:48.68 דקות, אחרי אנדרס הולמרץ משוודיה (1:48.44 דקות) ולפני מיכאל גרוס ממערב גרמניה (1:49.02 דקות), הוא סיים במקום רביעי במשחה ל-100 מטר חופשי בתוצאה של 50.55 שניות ובמקום שמיני במשחה ל-400 מטר חופשי בתוצאה של 3:58.52 דקות. בנוסף, הוא סיים במקום רביעי במשחה שליחים 4x100 מטר מעורב בתוצאה של 3:46.63 דקות, במקום שישי במשחה שליחים 4x200 מטר חופשי בתוצאה של 7:27.33 דקות ובמקום שביעי במשחה שליחים 4x100 מטר חופשי בתוצאה של 3:25.24 דקות.
בתחרות השחייה "פסטיבל ארנה" (בריכה של 25 מטר) שנערכה בבון, מערב גרמניה בפברואר 1988 קבע למברטי במשחה ל-200 מטר חופשי שיא עולם חדש של 1:43.64 דקות, שיא זה החזיק מעמד 9 שנים עד שנישבר באליפות העולם בשחייה (בריכה של 25 מטר) שנערכה בהונג קונג על ידי איאן ת'ורפ מאוסטרליה (1:43.28 דקות) ובמשחה ל-400 מטר חופשי שיא עולם חדש נוסף.
באולימפיאדת סיאול (1988) סיים למברטי במקום 12 המאכזב עבורו בשלב המוקדמות במשחים ל-200 מטר חופשי בתוצאה של 1:50.44 דקות, ולכן נימחק מגמר ב' ודורג לבסוף במקום 18 וכן במשחה ל-400 מטר חופשי בתוצאה של 3:53.29 דקות. בנוסף, הוא סיים במקום חמישי במשחה שליחים 4x200 מטר חופשי בתוצאה של 7:16.00 דקות, תוך כדי שהוא שוחה משחה זה בזינוק שליחים בתוצאה של 1:47.29 דקות, התוצאה הרביעית בתחרות ובמקום שמיני במשחה שליחים 4x100 מטר חופשי בתוצאה של 3:22.93 דקות הוא שחה בזינוק שליחים 50.31 שניות. בשלב המוקדמות הוא שחה בזינוק שליחים תוצאה של 49.93 שניות.

שיאן עולם

באליפות אירופה בשחייה שנערכה בבון, מערב גרמניה בשנת 1989 זכה למברטי ב-4 מדליות מהן 3 זהב ואחת ארד. שלוש מדליות זהב, במשחה ל-100 מטר חופשי בשיא אירופי חדש של 49.24 שניות, במשחה ל-200 מטר חופשי בשיא עולם חדש של 1:46.69 דקות, שיא שהחזיק מעמד 10 שנים עד שנישבר על ידי גרנט האקט מאוסטרליה בשתי מאיות השנייה 1:46.67 דקות ובמשחה שליחים 4x200 מטר חופשי בתוצאה של 7:15.39 דקות. מדליית ארד במשחה שליחים 4x100 מטר מעורב בתוצאה של 3:43.14 דקות. בנוסף, הוא סיים במקום שישי במשחה שליחים 4x100 מטר חופשי בתוצאה של 3:21.37 דקות.

אלוף עולם

באליפות העולם בשחייה שנערכה בפרת', אוסטרליה בינואר 1991 זכה למברטי ב-3 מדליות. מדליית זהב במשחה ל-200 מטר חופשי בשיא תחרות חדש של 1:47.27 דקות, לפני שטפן זסנר מגרמניה (1:48.28 דקות) וארתור וודג'ט מפולין (1:48.70 דקות) ובשתי מדליות ארד במשחה ל-100 מטר חופשי בתוצאה של 49.82 שניות, אחרי מאט ביונדי מארצות הברית (49.18 שניות) וטומי ורנר משוודיה (49.63 שניות) ובמשחה שליחים 4x200 מטר חופשי בתוצאה של 7:17.18 דקות, אחרי גרמניה שקבעה שיא תחרות חדש של 7:13.50 דקות וארצות הברית (7:14.87 דקות). בנוסף, הוא סיים במקום חמישי במשחה שליחים 4x100 מטר מעורב בתוצאה של 3:42.29 דקות.
באליפות אירופה בשחייה שנערכה באתונה, יוון באוגוסט אותה שנה זכה למברטי ב-4 מדליות מהן 2 כסף ו-2 ארד. מדליות כסף במשחה ל-200 מטר חופשי בתוצאה של 1:48.15 דקות ובמשחה שליחים 4x200 מטר חופשי בתוצאה של 7:18.30 דקות. מדליות ארד במשחה ל-100 מטר חופשי בתוצאה של 49.57 שניות ובמשחה ל-400 מטר חופשי בתוצאה של 3:50.46 דקות. בנוסף, הוא סיים במקום רביעי במשחה שליחים 4x100 מטר חופשי בתוצאה של 3:20.94 דקות.
באולימפיאדת ברצלונה (1992) סיים למברטי במקום 17 במשחה ל-100 מטר חופשי בתוצאה של 50.65 שניות. בנוסף, הוא סיים במקום חמישי במשחה שליחים 4x200 מטר חופשי בתוצאה של 7:18.10 דקות ובמקום עשירי במשחה שליחים 4x100 מטר חופשי בתוצאה של 3:23.43 דקות.
למברטי פרש משחייה תחרותית בשנת 1993.